open-index/open-wikipedia-markdown huggingface dataset:
Dope

**„Dope“** – amerikiečių atlikėjos Lady Gaga daina iš trečiojo studijinio albumo „Artpop“ (2013). Daina išleista 2013 m. lapkričio 4 d. kaip antrasis iš trijų reklaminių singlų. Kūrinio žodžius parašė pati atlikėja Lady Gaga su Paul „DJ White Shadow“ Blair, Dino Zisis, Nick Monson.

## Įrašymas
„Dope“ daina iš pradžių buvo pavadinta „I Wanna Be With You“". Ją atlikėja atliko iTunes muzikos festivalyje Londone 2013 m. rugsėjo 1 d. Dainą parašė Lady Gaga, Paul „DJ White Shadow“ Blair, Dino Zisis, Nick Monson, o prodiusavo pati atlikėja ir Rick Rubin, 

## Gyvo garso pasirodymas
Pirmą kartą šį reklaminį singlą dainininkė atliko pirmuosiuose YouTube Music Awards (YTMA) apdovanojimuose 2013 m. lapkričio 3 d.

## Dainos versijos
* **Skaitmeninis parsisiuntimas**
# „Dope“ – 3:41

## Įrašymo personalas

* Lady Gaga – dainos autorė, vokalas, prodiuserė, pianinas
* Rick Rubin – prodiuseris
* Paul „DJ White Shadow“ Blair – dainos autorius
* Nick Monson – dainos autorius
* Dino Zisis – dainos autorius
* Jason Lader – įrašymas, skaitmeninis redagavimas, klavišiniai
* Ryan Hewitt – įrašymas
* Sean Oakley – įrašymas
* Eric Lynn – įrašymo asistentas
* Joshua Smith – įrašymo asistentas

* Dave „Squirrel“ Covell – įrašymo asistentas
* Bill Malina – papildomas įrašymas
* Steve Faye – įrašymo asistentas
* Manny Marroquin – audio įrašymas Larrabee Sound Studijoje, Šiaurės Holivude , Kalifornijoje
* Chris Galland – Redagavimo asistentas
* Delbert Bowers – Redagavimo asistentas
* Andrew Scheps – Redagavimo asistentas
* Adam MacDougall – klavišinisi
* Ivy Skoff – administratorius
* Gene Grimaldi – audio įrašymas Oasis Mastering Studijoje, Burbankoje, Kalifornijoje

## Top

### Savaitės Top

## Išleidimo istorija

## Šaltiniai
Kidalio regionas

**Kidalio regionas** () – regionas Malio šiaurės rytinėje dalyje. Ribojasi su Alžyru šiaurėje, su Nigeriu rytuose, su Gao regionu pietuose, su Tombuktu regionu vakaruose. Administracinis centras – Kidalis.

Sudarytas 1991 m., atskyrus šiaurinę Gao regiono dalį. Nuo 2012 m. Malis teritorijos nebevaldo, čia viešpatauja Azavado sukilėliai ir islamistai.

## Geografija

Regionas yra daugiausia Sacharos dykumoje. Paviršius kalnuotas, gausu erozijos nugludintų masyvų (Adrar Iforas). Yra keletas vadžių (Tilemsi, Edžeri).

## Gyventojai

Dauguma gyventojų yra tuaregai, iš kurių didžioji dalis yra klajokliai. Taip pat yra songajų.

## Administracinis suskirstymas

Regionas padalintas į 4 apskritis (skliaustuose – administracinis centras):

* Kidalio apskritis (Kidalis)
* Tesalito apskritis (Tesalitas)
* Abeibaros apskritis (Abeibara)
* Tin Esako apskritis (Tin Esakas)

## Nuotraukos


File:Aguel 48.JPG|Agelhoko gyvenvietė
File:Kidal.jpg|Įvažiavimas į Kidalį
File:Une guelta, près d'Oubankort dans l'Adrar des Ifoghas.jpg|Adrar Iforas
Fortuna arena

**„Fortuna“ arena** (2008 m. ***„Eden“ stadionas***, 2009–2012 m. ***„Synot Tip“ arena***, 2012–2018 m. ***„Eden“ arena***, 2018–2022 m. ***„Sinobo“ stadionas***) – futbolo stadionas Prahoje, Čekijoje. Stadionas turi 20 800 sėdimų vietų ir yra vienas moderniausių šalyje. Jame namų rungtynes žaidžia SK Slavia Praha ir retkarčiais Čekijos vyrų futbolo rinktinė. Nuo 2010 m. iki 2012 m. stadione namų varžybas žaidė Bohemians 1905. 2011–2012 m. sezono UEFA Čempionų lygos grupių etape namų varžybas žaidė FC Viktoria Plzeň.

2013 m. rugpjūčio 30 d. stadione vyko UEFA Supertaurės finalas tarp FC Bayern München ir Chelsea FC. Po 11 m baudinių serijos laimėjo FC Bayern klubas.

## Tarptautinės rungtynės

## Šaltiniai

## Nuorodos

* Apie stadioną stadiumguide.com svetainėje
Kalavijas ir kryžius

**Kalavijas ir kryžius** () – 1958 m. Italijoje sukurta istorinė drama apie Mariją Magdalietę bei jos įtikėjimą Kristumi.

## Pagrindiniai aktoriai
: *Aktorius – vaidmuo*
* Yvonne De Carlo – Marija Magdalietė
* Jorge Mistral – Gajus Marselijus
* Rossanna Podesta – Marta
* Andrea Aurelli – Barabas
* Mario Girotti – Lozorius
* Philippe Hersent – Poncijus Pilotas
Jack Dorsey

**Džekas Dorsis** (; 1976 m. lapkričio 19 d. Sent Luisas, Misūris, JAV) – dviejų multimilijardinių įmonių pagal rinkos kapitalizaciją – socialinio tinklo „Twitter“ ir mobiliųjų apmokėjimų bendrovės „Square“ – įkūrėjas bei pastarųjų įmonių vadovas. Džeko Dorsio turimos akcijos jo įkurtose įmonėse leido jam tapti milijardieriumi.

## Karjera
Džekas Dorsis įsteigė „Twitter“ įmonę 2006 m. Kadangi Džekas Dorsis buvo „Twitter“ idėjos sumanytojas, jam buvo suteiktos generalinio direktoriaus pareigos. Po direktorių valdybos spaudimo 2008 m. spalio mėnesį jis buvo priverstas pasitraukti iš vadovo pareigų ir užimti valdybos pirmininko pareigas. 2009 m., pasinaudojęs gautomis lėšomis iš „Twitter“ dalies akcijų pardavimo, Džekas Dorsis įkūrė bendrovę „Square“, kuriai jis tebevadovauja.

## Šaltiniai
Evan Williams

**Evanas Viljamsas** (; 1972 m. kovo 31 d. Klarksas, Nebraska, JAV) – tinklaraščio „Blogger“ ir trumparaščio „Twitter“ įkūrėjas bei buvęs pastarosios įmonės vadovas. Evano Viljamso turimos „Twitter“ akcijos leido jam tapti milijardierium.

## Karjera
Evanas Viljamsas įsteigė „Blogger“ įmonę 1999 m. o 2003 m. jis pardavė šią įmonę „Google“ bendrovei. Evanas Viljamsas pasinaudojęs gautomis lėšomis iš „Blogger“ akcijų pardavimo ryžosi finansuoti „Twitter“ įmonę. Kadangi jis buvo iš pradžių pagrindinis „Twitter“ finansuotojas 2008 m., po direktorių valdybos sprendimo, jis tapo ir šios įmonės generaliniu direktorium. Evanas Viljamsas 2010 m. rugsėjo mėnesį buvo priverstas atsistatydinti iš pastarosios įmonės vadovo pareigų.

## Šaltiniai
Atostogos su gangsteriu

** Atostogos su gangsteriu ** () – 1952 m. sukurtas filmas, kuriame kaip aktorius debiutavo Terensas Hilas. 

## Pagrindiniai aktoriai
: *Aktorius – vaidmuo*
* Jack Lawrence – Džekas Marioti
* Giovanna Pala – Amelija
* Mario Girotti – Džanis
* Lamberto Maggioranti – kalinys Nr. 5823r

## Turinys

Monteforte pilyje įrengtame kalėjime kalinys Nr. 5823, kartu su kitais gamindamas vaikiškus žaislus, į vieną jų įdeda laiškelį, kuriame prašo pagalbos, nes jis esąs nekaltas. Po įvairių nutikimų žaislas patenka keliems berniukams, kurių lyderis Džanis susižavi idėja išlaisvinti nekaltą žmogų.

Pasibaigus mokslo metams Džanis, Hugo, Andrėja, Marijo ir Nino atvyksta į mestelį netoli kalėjimo. Pasivadinę „Montekristo gauja“, jie ima tyrinėti apylinkes ir netrukus randa slaptą įėjimą į pilį. Norėdami perspėti Nr. 5823 apie planuojamą pabėgimą, jie perduoda šiam tortą su rašteliu. Kalėjimo apsauga raštelio neranda, tačiau Nr. 5823 gautu pyragu pasidalina su kitais kaliniais ir raštelis patenka kitam kaliniui, plėšikui Džekui Marioti.

Tuo metu miestelyje Džanis susipažįsta su Andrėja ir iš jos sužino, kad ši su draugais taip pat ruošia pabėgimą. Klaidingai supratęs, kad tai Nr. 5823, Džanis su draugais prisideda prie jų ir netrukus kalinys atsiduria laisvėje. Policija apsupa apylinkes ir imasi intensyvių paieškų, tuo tarpu berniukai padeda kaliniui slėptis apleistame laive ir aprūpina jį maistu bei drabužiais. Besižavėdami žmogumi, kurį jie išlaisvino ir kuris skelbiasi esąs nekaltas, jie netrukus supranta, kad padėjo pabėgti ne tam kaliniui.
Ką tu veikei kare, tėti?

** Ką tu veikei kare, tėti? ** () – 1966 m. JAV sukurta karinė komedija, kurioje pagrindinį vaidmenį atliko aktorius James Coburn. Filmo pavadinimu režisierius pasirinko savo sūnaus Geoffrey jam užduotą klausimą.

## Pagrindiniai aktoriai
: *Aktorius – vaidmuo*
* James Coburn – leitenantas Kristijanas
* Dick Shawn – kapitonas Lionelis Kešas
* Sergio Fantoni – kapitonas Opo
* Giovanna Ralli – Džina Romano
* Aldo Ray – seržantas Rizo
* Harry Morgan – majoras Potas
* Carroll O‘Connor – generola Boltas

## Turinys

Kapitonas Kešas paskiriamas dalinio, kuris ruošiasi šturmuoti Italijos miestelį Valerną, vadu. Vienas iš dalinio karininkų, leitenantas Kristijanas, įkalba kapitoną ne pulti miestelį, o pasiūlyti jame esantiems italams pasiduoti. Šie, vadovaujami kapitono Opo, su džiaugsmu sutinka ir nori vakare suorganizuoti šventę karo pabaigos proga. Kešas priešinasi, bijodamas, kad vyresnybė gali apie tai sužinoti, tačiau Kristijanas pasiunčia pranešimą, kad vyksta mūšis, o amerikiečiai ir italai ima linksmintis.

Ryte, kariams dar nespėjus atsigauti, pasklinda žinia, kad atvyksta majoras Potas. Amerikiečiai ir italai imasi inscenizuoti kovą, kurios metu pastarieji turėtų pasiduoti, tačiau, prasiveržus asmeniškumams, planai ima griūti. Negana to, suvaidintus mūšius iš oro pastebi Vokietijos aviacija, o šių vadovybė nusprendžia į pagalbą italams atsiųsti savo dalinį.
Odesos barbusas

**Odesos barbusas** (*Puntius ticto*) – karpinių (Cyprinidae) šeimos žuvis.

## Arealas
Odesos barbusas sutinkamas Indijoje, Šri Lankoje, Himalajuose, Pakistane, Nepale, Bangladeše, Mianmare ir Tailande.

Gyvena gėlame ir sūriame kanalų, griovių ir kitų vandens telkinių vandenyje su dumblinu dugnu.

## Aprašymas
Kūnas yra pailgos ovalo formos, iš šonų suplotas. Šoninė linija nepilna, stambiai žvynuota. Ūselių neturi. Nugara pilkai žalia, šonai sidabriški, su metaliniu spindesiu, pilvas baltas. Patinėlis nuo patelės skiriasi ryškia juosta išilgai kūno. Gamtoje barbusai užauga iki 10 cm ilgio, akvariume iki 6-8 cm.

## Laikymas
Charakteris taikus, plaukioja grupėmis, aktyvios. Laikosi akvariumo viduriniame ir viršutiniame vandens sluoksniuose.

Žuvis nepretenzinga, visaėdė, bet linkusi į persirijimą. Rekomenduojama vandens temperatūra 24-26° C, pH 6,5-7,8, kietumas 4-20° dH. Rekomenduojama akvariumo talpa 50 l.

Negalima auginti su žuvimis turinčiomis ilgus ar plevenančius pelekus.

## Šaltiniai
Tegyvuoja Italija!

** Tegyvuoja Italija! ** (, ) – 1977 m. Italijoje sukurtas filmas, sudarytas iš 14 tarpusvyje nesusijusių epizodų, vaizduojančių įvairias gyvenimo situacijas. 

Juosta buvo nominuota Oskarui Geriausio filmo užsienio kalba kategorijoje 1979 m.

## Pagrindiniai aktoriai
: *Aktorius – vaidmuo*
* Vittorio Gassman
* Ornella Muti
* Ugo Tognazzi
* Alberto Sordi
* Carla Mancini
* Alfredo  Adami
* Gianfranco Barra
* Orietta Berti
Swissporarena

**Swissporarena** – įvairių paskirčių stadionas Liucernoje, Šveicarijoje. Daugiausiai naudojamas futbolo varžyboms, jame namų rungtynes žaidžia Šveicarijos Superlygos futbolo klubas FC Luzern. Talpina 16 800 žiūrovų.

## Istorija

Stadionas pastatytas 2011 m. vietoje nugriauto *Stadion Allmend* stadiono. 2011 m. liepos 31 d. stadione buvo sužaistos pirmosios futbolo rungtynės – FC Luzern ir FC Thun dvikova baigėsi 0–0.

## Galerija

Swissporarena Luzern.tiff
Swissporarena.luzern.inside.jpg
Swissporarena aussen.jpg


## Nuorodos

* Stadiono informacija
CD47

**CD47** – ląstelių membranų paviršiaus glikoproteinas, apsprendžiantis įvairių ląstelių sąveiką. Jis susideda iš 322 amino rūgščių. 2012 metų kovo mėnesį buvo publikuoti pirmi rezultatai apie vėžinių ląstelių savigyną CD47 multiplikavimu savo membranoje. Gauti aukštu efektyvumu pasižymintys eksperimentiniai rezultatai su pelių augliais leidžia 2014 m. pradėti bandymus su sergančiais žmonėmis.

## Šaltiniai
Keturios musės ant pilko aksomo

**Keturios musės ant pilko aksomo** () – 1971 m. režisieriaus Dario Argento sukurtas kriminalinis filmas.

## Pagrindiniai aktoriai
: *Aktorius – vaidmuo*
* Michael Brandon – Robertas Tobijas
* Mimsy Farmer – Nina Tobijas
* Bud Spencer – Džefris
* Jean-Pierre Marielle – Džanis Arosijo
* Francine Racette – Dalia
* Laura Troschel – Marija
* Ada Pometti

## Turinys

Robertas, roko grupės būgnininkas, pastebi esąs sekamas paslaptingo vyriškio. Po keleto dienų jie susiduria apleistame teatre, tačiau spiriamas prisipažinti vyriškis teigia nesuprantąs apie ką Robertas kalba. Galiausiai įkarštyje vyriškis išsitraukia peilį, įvyksta grumtynės ir Robertas netyčia jį nužudo.

Šią sceną iš balkono stebi paslaptingas žmogus su kauke ir padaro kelias nusikaltimo nuotraukas. Netrukus Robertas gauna jas paštu, tačiau paaiškėja, kad paslaptingas šantažuotojas neketina kreiptis į policiją. Įbaugintas Robertas ima sapnuoti košmarus, o jo pažįstami ima mirti vienas po kito. Negana to, nusikaltimų įkalčiai netiesiogiai nurodo, kad visų šių mirčių kaltininkas yra Robertas.
Kulikoro regionas

**Kulikoro regionas** () – regionas Malio pietvakarinėje dalyje. Ribojasi su Mauritanija šiaurėje, su Segu regionu rytuose, su Sikaso regionu ir Gvinėja pietuose, su Kajeso regionu vakaruose. Regiono apsuptyje yra Bamakas. Administracinis centras – Kulikoras.

## Geografija

Būdingos lygumos, kuriose vyrauja Sahelio ir Sudano gamtinės sritys. Pietine dalimi teka Nigerio upė su intakais (Sankaranis, Banis, Bafingas, Baulė, Bagoė). Yra dalis Baulės kilpos nacionalinio parko.

## Gyventojai

Svarbiausios etninės grupės yra mandingai ir bambarai.

## Administracinis suskirstymas

Regionas padalintas į 7 apskritis (skliaustuose – administracinis centras):

* Kulikoro apskritis (Kulikoras)
* Naros apskritis (Nara)
* Banambos apskritis (Banamba)
* Kolokanio apskritis (Kolokanis)
* Dioilos apskritis (Bankas)
* Kačio apskritis (Katis)
* Kangabos apskritis (Kangaba)

## Nuotraukos


File:Nianankoulou.JPG|Nianankulu kalnas
File:Road to the Niger River in Kangaba.jpg|Kangabos apylinkės
File:Nara Mali concert 2008.jpg|Koncertas Naroje
Sauja dinamito

** Sauja dinamito ** (, ) – 1971 m. epinis vesternas. Paskutinis režisieriaus Sergio Leone sukurtas vesternas, kuriame pagrindinį vaidmenį atliko JAV aktorius James Coburn. Režisierius už šią juostą 1972 m. laimėjo „David di Donatello“ apdovanojimą, tačiau pats filmas dažnai yra nepelnytai pamirštamas greta kitų Leone darbų. Interneto svetainė Rotten Tomatoes juostą įvertino 90 % teigiamų atsiliepimų.

## Siužetas

Filmo veiksmas vyksta Meksikos revoliucijos fone. Chuanas Miranda, kartu su savo šeima plėšiantis diližansus, vieno apiplėšimo metu sutinka airį revoliucionierių Melorį, pabėgusį iš savo šalies nuo anglų persekiojimo. Nuolatos linksmas Miranda, sužavėtas Melorio sugebėjimais naudotis dinamitu, nutaria apgaule šį įvilioti į banko apiplėšimą, tačiau šis jį pergudrauja: Miranda pats padeda šiam išlaisvinti politinius kalinius ir tampa revoliucijos didvyriu. Netrukus nerūpestingas gyvenimas baigiasi ir jie įsivelia į tikrą kovos dėl Meksikos nepriklausomybės įkarštį.

## Pagrindiniai aktoriai
: *Aktorius – vaidmuo*
* James Coburn – Džonas Meloris
* Rod Steiger – Chuanas Miranda
* Romolo Valli – daktaras Vilega
* Maria Monti – Adelita
* David Warbeck – Nolanas 

Melorio vaidmeniui pradžioje buvo numatytas aktorius Jason Robards, tačiau kino studija nusprendė, kad reikalinga didesnė žvaigždė. Kandidatais taip pat buvo įvardyti Clint Eastwood bei Džeimso Bondo vaidmens atlikėjas George Lazenby.

Mirandos vaidmuo buvo sukurtas specialiai Eli Wallach. Pastarasis tuo metu rengėsi filmuotis kitame filme, tačiau Leone jį įkalbėjo atsisakyti numatyto projekto. Vis dėlto kino studijos atstovai nejautė simpatijų Wallachui ir vaidmenį atidavė Rod Steiger.

Nolano vaidmeniui buvo svarstoma tuo metu jauno aktoriaus Malcolm McDowell kandidatūra.

## Seka
Filmas „Sauja dinamito“ yra režisieriaus Sergio Leone epinės trilogijos, kurią taip pat sudaro „Kartą Laukiniuose Vakaruose“ (1968 m.) ir „Kartą Amerikoje“ (1984 m.), dalis.

## Išnašos
Lokomotyvo stadionas (Maskva)

**Lokomotiv stadionas** () – futbolo stadionas Maskvoje, Rusijoje. Namų rungtynes žaidžia FK Lokomotiv Moskva. 2010 m. XIX pasaulio futbolo čempionato atrankoje žaidė Rusijos vyrų futbolo rinktinė. Po 2002 m. rekonstrukcijos talpina 28 800 žiūrovų (visos vietos sėdimos).

## Istorija

Dabartinio stadiono vietoje 1935 m. elektrikų sąjungos darbuotojai nusprendė pastatyti stadioną, kuris buvo pavadintas *Stalinec stadionu* (). Jį pastatė elektros darbuotojų profsąjunga. Tuo metu stadionas talpino 30 000 žiūrovų. Stadionas buvo Maskvos futbolo simbolis. 6-ojo dešimtmečio pabaigoje pervadintas „Šachtior“ vardu. Vėliau stadionas buvo nugriautas, o vietoje jo 1966 m. atidarytas „Lokomotiv“ stadionas. 30 000 vietų modernus stadionas buvo atidarytas 1966 m. rugpjūčio 17 d. Dabartinio stadiono statybos buvo pradėtos 2000 m. Atidarytas 2002 m.

## Galerija

Lokomotiv Stadium 1.jpg


## Šaltiniai

## Nuorodos

* Lokomotiv stadionas
Petrovskij stadionas

**Petrovskij stadionas** () – sporto kompleksas, susidedantis iš kelių pastatų. Vienas iš jų yra *Grand Sport Arena*, dar vadinamas Petrovskij stadionu. Jame namų rungtynes žaidžia Rusijos Premjer lygos Sankt Peterburgo futbolo klubas FK Zenit.

Komplekse taip pat yra dar vienas futbolo stadionas: Minor Sport Arena (MSA). 2008 m. MSA naudota žemesnių lygų klubams: *FC Dynamo Saint Petersburg*, *FC Zenit-2 Saint Petersburg* ir *FC Sever Murmansk*. Kompleksas yra Petrograde, centrinėje Sankt Peterburgo dalyje, Petrovskio saloje, Nevos upėje.

Petrovkij sporto komplekso Grand Sport Arena talpina 21 405 žiūrovus. Be sporto renginių, stadione vyksta muzikos koncertai bei festivaliai.

## Istorija
Pirmasis šioje vietoje 1924–1925 m. pastatytas stadionas buvo suprojektuotas čekų architekto Aloise Wejwoda. Antrojo pasaulinio karo metu buvo visiškai sunaikintas. 1957–1961 m. pagal architektų N. V. Baranov, O. I. Guryev ir V. M. Fromzel projektą buvo atstatytas. Tuo metu turėjo 33 000 sėdimų vietų. Prieš 1980 m. vasaros olimpines žaidynes buvo rekonstruotas.

Po 1994 m. Geros valios žaidynių pelnė pasaulinį pripažinimą. Po rekonstrukcijos darbų talpino 21 405 žiūrovus. Be to, sėdimos vietos buvo pakeistos į patogesnes plastikines kėdes.

## Galerija

Vaizdas:Стадион Петровский.jpg|Stadiono fasadas
Vaizdas:Петровский стадион.jpg|Stadiono fasadas žiemą
Vaizdas:Zenit's fans anthem 1.jpg|FK Zenito sirgaliai 2008 m.
Vaizdas:Estadio zenith san petesburgo.JPG|Stadionas 2005 m.


## Nuorodos
* Oficiali svetainė 
* FK Zenit Sankt-Peterburg oficiali svetainė
Vizitinė kortelė

**Vizitinė kortelė** – nedidelė (Lietuvoje: 90×50 mm, Vakarų Europoje: 85×55 mm) kortelė, glaustai rodanti įmonės ar asmens informaciją. Dažniausiai nurodomas įmonės logotipas, pavadinimas, adresas, pagrindinis telefonas ir faksas, elektroninis paštas, tinklalapis, kartais net QR kodas. Asmens vizitinėje kortelėje be telefono numerio, adreso ir elektroninio pašto, gali būti nurodytos Facebook, LinkedIn ar Twitter puslapių nuorodos.
Bragos savivaldybės stadionas

**Estádio Municipal de Braga** () – futbolo stadionas Bragoje, Portugalijoje. Atidarytas 2003 m. gruodžio 30 d. Jame yra 30 286 sėdimos vietos. Namų rungtynes žaidžia SC Braga. Buvo vienas iš UEFA Euro 2004 m. čempionato stadionų.

Sporting Clube de Braga moka mėnesinį mokestį už stadiono naudojimą. Nuomos suma €500. 2007 m. liepą klubas pasirašė trejų metų rėmimo sutartį su prancūzų draudimo bendrove „AXA“.

## UEFA Euro 2004 m. čempionatas
Stadione vyko du UEFA Euro 2004 m. čempionato atrankos etapai. Tarp Bulgarijos ir Danijos bei tarp Nyderlandų ir Latvijos rinktinių.

## Nuorodos

* Nuotraukų galerija
Paysera

**Paysera** – lietuviška finansinių technologijų įmonė. Prižiūrima Lietuvos banko, veikia Europos Sąjungoje ir Europos ekonominėje erdvėje.   

## Veikla
Veikla siejama su mokėjimo paslaugomis, įskaitant mokėjimų surinkimą elektroninėje komercijoje. Mokėjimų surinkimui gali būti naudojamos integracijos per programų sąsajas (API) arba įskiepius.
2020 m. bendrovė pradėjo siūlyti investicinio aukso įsigijimą programėlėje.

## Istorija
2006 m. pradėjo veikti mokėjimų platforma „Mokejimai.lt“.

2012 m. rugsėjo 27 d. išduota elektroninių pinigų įstaigos licencija.

2019 m. bendrovė vykdė vertybinių popierių požymių turinčių kriptovaliutų žetonų platinimą (, STO), kuris nebuvo įgyvendintas, pritraukus mažiau lėšų nei planuota.
Lietuvos bankas dėl šio platinimo paskelbė perspėjimą potencialiems investuotojams.

## Incidentai
2023 m. vasarį žiniasklaidoje pasirodė pranešimų apie Alžyre sulaikytus asmenis, siejamus su nelegaliai veikusia finansų įstaigos atstovybe.
Vėlesniuose pranešimuose nurodyta, kad įmonės atstovai šią informaciją siejo su tyrimu dėl samdyto skambučių centro, o ne su pačia įmone.

## Šaltiniai

## Nuorodos
* Oficiali svetainė
Marius Jonaitis

**Marius Jonaitis** (g. 1984 m. vasario 24 d. Kaune) – politinis bei visuomenės veikėjas, K. Baršausko g. seniūnaitijos seniūnaitis, asociacijos „Nacionalinis interesas“ pirmininkas.

## Biografija

Į politinę veiklą įsitraukė atsikuriant Tautininkų sąjungai 2011 metų spalį. Dalyvavo partijos steigime 2011 metų gruodžio 17 dieną (Vilniuje).

2012 metų balandžio 15 dieną su bendražygiais įkūrė Tautininkų sąjungos Kauno pramonės skyrių ir tapo jo pirmininku.

2012 metų liepos 4 dieną įvykusios pirmosios Tautininkų sąjungos Kauno miesto skyrių sueigos metu išrinktas vicepirmininku.

2013 metų rugsėjo 28 dienos rinkiminės sueigos metu išrinktas Tautininkų sąjungos Kauno miesto skyrių sueigos pirmininku.

2013 metų gale išrinktas Tautininkų sąjungos tarybos nariu.

2014 metų kovo 7 dieną išrinktas Kauno miesto K. Baršausko g. seniūnaitijos seniūnaičiu.

2014 metų balandžio 2 dieną išrinktas į Kauno miesto Gričiupio bendruomenės tarybą.

2015 metų kovo 1 dieną kandidatavo į Kauno miesto savivaldybės tarybą, dalyvaudamas Visuomeninio rinkimų komiteto „Gintauto Labanausko komanda „Dirbam Kaunui““ sąraše. Surinkęs 346 balsus į miesto tarybą nepateko.

2015 metų kovo 6 dieną, motyvuodamas ideologiniais nesutarimais su partijos valdžia, pasitraukė iš Tautininkų sąjungos.

2015 metų balandį perrinktas į Gričiupio bendruomenės tarybą. Tapo tarybos sekretoriumi.

2015 metų rugpjūtį buvo vienas iš įkūrėjų neformalaus judėjimo prieš nelegalią imigraciją – „Visuomeninis komitetas prieš priverstinę imigraciją“. Judėjimas surinko apie 30 000 parašų, kuriuose buvo reikalaujama atmesti kvotų sistemą nelegaliems imigrantams.   

2015 metų gruodžio 4 dieną tapo vienu iš asociacijos „Nacionalinis interesas“ steigėjų. Tą pačią dieną buvo išrinktas judėjimo pirmininku. 

2016 vasario 9 ir balandžio 9 dienomis buvo koordinatorius Kauno mieste parašų rinkimui dėl naujo imigracinio įstatymo atšaukimo. Į VRK buvo nunešta 35 136 popieriniai parašai ir 446 gauti elektroniniame formate.

2016 metų Seimo rinkimuose dalyvauja su Rolando Paulausko vadovaujama Lietuvos liaudies partija.

Šaulių sąjungos narys, blaivybės šalininkas. Aktyviai dalyvavo referendumo dėl žemės nepardavimo užsieniečiams parašų rinkime. Inicijavo garsiąją himno bylą prieš jį iškraipiusias feministes.

Kelių dešimčių straipsnių autorius. Portalų kulgrinda.lt ir interesas.lt apžvalgininkas.

Vedęs; žmona Raimonda – lietuvių filologijos bakalaurantė, tinklaraštininkė. 2015 metų rugpjūčio 20 dieną susilaukė pirmojo vaiko – sūnaus, vardu Ąžuolas.

## Šaltiniai
Seth Green

**Setas Bendžaminas Grinas** (, tikrasis vardas – *Seth Benjamin Gesshel-Green*; g. 1974 m. vasario 8 d.) – JAV aktorius, įgarsintojas, komikas, televizijos prodiuseris ir režisierius, scenaristas.

Grinas yra kabelinės televizijos kanalu Adult Swim rodomo animacinio serialo „Robot Chicken“ vienas iš kūrėjų ir įgarsintojų. Jis režisavo tokias serialo specialias serijas kaip „Robot Chicken: Star Wars“ ir „DC Comics Special“, už kurias pelnė Annie apdovanojimus, bei daugelį kitų. Grinas vaidino tokiuose kino filmuose kaip „Itališkas apiplėšimas“, „Vakarėlių monstras“ ir „Ostino Pauerso“ trilogija. Taip pat žinomas dėl vaidmens televizijos seriale „Bafi, vampyrų žudikė“. Įgarsino animacinio serialo „Šeimos bičas“ veikėja Krisą Grifiną bei kompiuterinio žaidimo „Mass Effect“ veikėją Džefą „Džokerį“ Monro.

## Filmografija
Žymesni vaidmenys:

### Kinas
* 1984: *The Hotel New Hampshire*
* 1987: *Radio Days*
* 1987: *Can’t Buy Me Love*
* 1988: *Big Business*
* 1988: *My Stepmother Is an Alien*
* 1990: *Stephen King’s It*
* 1997: *Austin Powers: International Man of Mystery*
* 1998: *Can’t Hardly Wait*
* 1998: *Enemy of the State*
* 1999: *[[Ranka žudikė (filmas)|Ranka žudikė]]*
* 1999: *Austin Powers: The Spy Who Shagged Me*
* 2001: *The Trumpet of the Swan*
* 2001: *Josie and the Pussycats*
* 2001: *America’s Sweethearts*
* 2001: *Rat Race*
* 2001: *Knockaround Guys*
* 2002: *Austin Powers in Goldmember*
* 2003: *[[Vakarėlių monstras]]*
* 2003: *[[Itališkas apiplėšimas (2003 filmas)|Itališkas apiplėšimas]]*
* 2004: *Scooby-Doo 2: Monsters Unleashed*
* 2004: *Without a Paddle*
* 2005: *Be Cool*
* 2008: *Sex Drive*
* 2009: *Old Dogs*
* 2011: *Mars Needs Moms*

### Televizija
* 1992: *[[Betmenas (animacinis serialas)|Betmenas]]* (animacinis serialas)
* 1997–2000: *[[Bafi, vampyrų žudikė]]*
* 1999–2003, 2005–dabar: *[[Šeimos bičas]]*
* 2005–dabar: *Robot Chicken*

## Nuorodos
* Oficiali svetainė
*
Yvonne Strahovski

**Ivona Strachovski** (, tikrasis vardas – *Yvonne Jaqueline Strzechowski*; g. 1982 m. liepos 30 d.) – Australijos aktorė. Geriausiai žinoma dėl vaidmenų televizijoje, kaip kad CŽV agentės Sarah Walker vaidmuo NBC seriale „Chuck“ (2007–2012 m.) ir Hannah McKay vaidmuo Showtime seriale „Deksteris“ (2012–2013 m.) Ji taip pat įgarsino kompiuterinio žaidimo „Mass Effect“ veikėją Miranda Lawson bei pozavo jos modelio kūrime.

## Biografija
Strachovski gimė Verington Daunse, Sidnėjaus priemiestyje, Boženos ir Piotro Sčechovskų (*Bożena ir Piotr Strzechowski*) šeimoje. Jos tėvai emigravo iš Mazovijos Tomašuvo (Lenkija). Tėvas dirba elektronikos inžinieriumi, o jos motina yra laboratorijos specialistė.

Ivona vaidinti pradėjo dar besimokydama mokykloje. Baigė Vakarų Sidnėjaus universitetą. Prodiuserio Josh Schwartz paliepimu, ji pasirinko fonetiškesnį savo pavardės užrašymą serialo „Chuck“ filmavimo metu. Strachovski kalba tiek lenkų, tiek anglų kalba.

## Filmografija

### Kinas

### Televizija

### Kompiuteriniai žaidimai

## Išnašos

## Nuorodos

*
Dragão stadionas

**Dragão stadionas** ( 'Drakono stadionas') – futbolo stadionas Porte, Portugalijoje. 50 033 sėdimų vietų stadionas buvo atidarytas 2003 m. lapkričio 16 d. Namų rungtynes žaidžia FC Porto, prieš tai rungtyniavo *Estádio das Antas* stadione. Estádio do Dragão buvo vienas iš UEFA Euro 2004 m. atrankos stadionų. UEFA įvertintas penkių žvaigždučių sertifikatu.

Statybų darbai truko nuo 2001 m. galo iki 2003 m. lapkričio. Suprojektuotas portugalų architekto Manuelio Salgado. Statybų kaina – daugiau nei €97 milijonai, iš kurių €18 milijonų buvo subsidijuota vyriausybės. Kiekviena iš tribūnų pavadinta rėmėjo vardu: *Super Bock* (pietinė), *tmn* (rytinė), *meo* (vakarinė) ir *Coca-Cola* (šiaurinė tribūna). Svečių tribūna yra šiaurinės tribūnos kampe.

## Istorija
Stadionas atidarytas 2003 m. lapkričio 16 d. Atidarymo dieną vyko futbolo varžybos tarp FC Porto ir FC Barcelona. Rungtynių dieną katalonų komandoje debiutavo šešiolikmetis Lionelis Mesis. Šeimininkai rungtynes laimėjo 2–0. Įvarčius pelnė Derlėjus ir Hugo Almeida.

### UEFA Euro 2004 m. čempionato varžybos

Stadionas pastatytas UEFA Euro 2004 m. čempionatui. Jame vyko šios varžybos:

## Šaltiniai
Martin Kakies

**Martinas Kakys** (1894 m. gegužės 7 d. Juodkrantėje, Vokietijos imperija – 1987 m. sausio 17 d. Hamburge, Vakarų Vokietija) – mokytojas ir publicistas.

## Biografija

Gimė 1894 m. gegužės 7 d. Juodkrantėje. Baigęs mokslus iš pradžių dirbo mokytoju, vėliau pradėjo dirbti Klaipėdos laikraščio Memeler Dampfboot redakcijoje. 1927 m. tapo šio laikraščio redaktoriumi, taip pat rašė knygas, fotografavo. Artėjant Raudonajai armijai pasitraukė į Vokietiją, kur 1950–1959 m. buvo Preußische Allgemeine Zeitung laikraščio redaktoriumi.

## Darbai

* *Das Buch vom Elch*
* *Elche am Meer*
* *Elche zwischen Meer und Memel*
* *Königsberg in 144 Bildern*
* *Die Kurische Nehrung in 144 Bildern*
* *Masuren in 144 Bildern* (Hrsg.)
* *Von Memel bis Trakehnen in 144 Bildern*
* *Das Ermland in 144 Bildern* (Hrsg.)
* *Ostpreußen erzählt. Ein Buch für die Jugend*
* *Laß die Marjellens kicken*
* *333 Ostpreußische Späßchen*

## Nuorodos

* Literatūra susijusi su Martin Kakies (vok.);
* Kuršių nerijos kurortai ir industrinė epocha .
Koimbros miesto stadionas

**Estádio Cidade de Coimbra** – futbolo stadionas Koimbroje, Portugalijoje. Stadiono savininkas yra Koimbros savivaldybė. Jame namų rungtynes žaidžia futbolo klubas Académica de Coimbra. Iki 2003 m. stadionas vadintas *Estádio Municipal de Coimbra* () arba *Estádio do Calhabé* (nuo vietovės pavadinimo).

Stadionas buvo renovuotas bei modernizuotas UEFA Euro 2004 m. čempionatui. Po renovacijos, 2003 m. spalio 29 d., Académica de Coimbra žaidė pirmas oficialias futbolo varžybas prieš Lisabonos SL Benfica. Svečiai rungtynes laimėjo 3–1.

Be futbolo varžybų, stadione vyksta ir muzikos renginiai. Jame yra koncertavę tokios grupės ar atlikėjai kaip: Rolling Stones (2003 m. rugsėjo 27 d.), U2, 360° turo metu (2010 m.), Madonna (2012 m. birželio 24 d.).

## UEFA Euro 2004 m. čempionato varžybos
Stadione vyko dvi UEFA Euro 2004 m. čempionato B grupės varžybos. Anglija 3–0 Šveicarija bei Šveicarija 1–3 Prancūzija. Wayne Rooney ir Johan Vonlanthen buvo jauniausi futbolininkai, pelnę įvarčius.

## Šaltiniai

## Nuorodos
* Apie stadioną stadiumguide.com svetainėje
MAZ-525

**MAZ-525** (; nuo 1958 m. – **BelAZ-525** ()) – didelės keliamosios galios tarybinis sunkvežimis, kuris buvo gaminamas Minsko automobilių gamykloje. Sunkvežimis pradėtas projektuoti 1949 m., Jaroslavlio automobilių gamykloje, vadovaujant didelės keliamosios galios automobilių konstrukcijos biurui prie TSRS automobilių pramonės ministerijos. Projektas pavadintas „JAZ-225“ (). Automobilio kairėje pusėje buvo planuojama sumontuoti kabiną nuo sunkvežimio „JAZ-200“. Automobilio konstrukcija buvo visiškai išbaigta perdavus techninę dokumentaciją MAZ gamyklai. Serijinė gamyba truko nuo 1950 iki 1958 m. „MAZ“ markės automobilių buvo pagaminta apie 800 vienetų.

Išorinis automobilio vaizdas, skirtingais gamybos metais, pasikeitė nežymiai. Pirmuose „MAZ-525“ modeliuose variklio gaubtas buvo lygus kabinos pločiui, o vėlesniuose modeliuose jis tapo žymiai siauresnis. Pradžioje variklio gaubto kampuose buvo montuojami atitvarai, mechanikų, aptarnaujančių variklį, saugumui, bet vėliau jų buvo atsisakyta. Ant pirmųjų „MAZ-525“ variklio gaubto buvo tvirtinama chromuota stumbro figūrėlė, vėlesniuose modeliuose stumbro vaizdas buvo išpresuotas variklio gaubto šonuose. Be to, pirmuose „MAZ-525“ modeliuose radiatoriaus grotelės priminė „MAZ-200“ groteles.

1952 m. ant sunkvežimio bazės buvo sukurtas balninis vilkikas „MAZ-E-525D“, kuris buvo skirtas darbui su 15 m³ skreperiu „D-189“. 1954 m. buvo sukurtas unikalus sunkvežimis-troleivežis, kuriame buvo sumontuoti du troleibuso elektros varikliai „D-202“, kurių bendra galia 172 kW.

1959 m. ant bazinių „MAZ-525“ mazgų buvo pagaminti 3 ratiniai oro uosto vilkikai „MAZ-541“.

Nuo 1958 m. lapkričio 1 d. sunkvežimio gamyba perduota Baltarusijos automobilių gamyklai, kurioje toliau gamintas iki 1967 m., pavadinimu „BelAZ-525“. At variklio gaubto nebeliko stumbro atvaizdų, o vietoje jų atsirado užrašai „BELAZ“ (). Tais pačiais metais ant automobilio bazės, Žodzinoje, buvo sukonstruotas balninis vilkikas „BalAZ-525A“, kuris buvo skirtas 45 tonų keliamosios galios puspriekabės „BelAZ-5271“ vilkimui. Tačiau serijinei gamybai nebuvo paleistas.

Automobiliai buvo naudojami iki aštunto dešimtmečio pradžios. „MAZ-525“ buvo naudojami didžiausiose tarybinėse statybose, vykusiose šeštajame-septintajame dešimtmečiuose, taip pat statybose užsienyje (pvz.: Asuano užtvakos, Egipte statyboje). Vienintelis išlikęs egzempliorius, kaip paminklas, stovi Krasnojarsko hidroelektrinėje.
Michael C. Hall

**Maiklas Karlailas Holas** (; g. 1971 m. vasario 1 d.) – JAV aktorius. Geriausiai žinomas dėl Deksterio Morgano vaidmens televizijos tinklo Showtime seriale „Deksteris“ bei dėl Deivido Fišerio vaidmens HBO dramoje „Šešios pėdos po žeme“. 2009 m. Holas už vaidmenį seriale „Deksteris“ pelnė Auksinio gaublio ir Ekrano aktorių gildijos apdovanojimus.

## Jaunystė
Holas gimė Rolyje, Šiaurės Karolinoje. Jo motina, Janisė Staion Hol (*Janice Styons Hall*), yra *Lees-McRae College* koledžo konsultantė, o jo tėvas dirbo „IBM“. Holas yra vienturtis vaikas šeimoje, jo sesuo mirė kūdikystėje dar prieš jam gimus. Jo tėvas mirė 1982 m. nuo prostatos vėžio, kai jam buvo 11-a metų.

Holas lankė Reivenskrofto mokyklą (*Ravenscroft School*) Rolyje, ją baigė 1989 m. 1993 m. baigė studijas Erlhamo koledže, Ričmonde, Indianoje, ir planavo tapti teisininku. Vėliau įstojo į Niujorko universiteto Tišo menų mokyklą studijuoti vaidybos. Studijas baigė 1996 m.

## Karjera
Nuo 1998 iki 2003 m. vaidino teatre. Alanui Bolui pradėjus rinkti aktorius savo draminiam televizijos serialui „Šešios pėdos po žeme“, Holui buvo pasiūlytas savo prigimtį slepiančio homoseksualo Deivido Fišerio vaidmuo. Jau po pirmo sezono Holo vaidmuo buvo įvertintas Emmy nominacija. Serialui įpusėjus, 2003 ir 2004 m., už vaidybą Holas pelnė Ekrano aktorių gildijos apdovanojimus.

2006–2013 m. Holas vaidino Showtime seriale „Deksteris“, kur jis suvaidino to paties kaip ir serialo vardo veikėją, kraujo dėmių specialistą, dirbantį Majamio metropoliteno policijos departamente, kuris dar negano to yra ir serijinis žudikas, naktimis medžiojantis nusikaltėlius.

## Asmeninis gyvenimas
Holas buvo vedęs du kartus. 2003 m. susituokė su aktore Eimi Spenger (*Amy Spanger*). Judviejų santuoka truko dvejus metus. 2006 m. jie pasirašė skyrybų dokumentus.

2008 m. pradėjo susitikinėti su aktore Dženifer Karpenter, kuri seriale „Deksteris“ vaidino pagrindinio veikėjo Deksterio seserį. 2011 m. gruodį pora išsiskyrė.

### Vėžys
2010 m. sausio 13 d. Holo agentas patvirtino, kad Holas gydėsi nuo Hodžkino limfomos. Viename interviu Holas išreiškė nusivylimą dėl sužinojimo, kad jam būnant 38-erių buvo diagnozuotas vėžys, kadangi jo tėvas nuo vėžio mirė būdamas 39-erių. Visgi jis džiaugėsi, kad vėžys buvo diagnozuotas ankstyvoje stadijoje, kadangi tai palengvino jo gydymą.

2010 m. balandžio 25 d. Karpenter pranešė, kad Holas pilnai pasveiko.

## Filmografija

### Kinas

### Televizija

## Išnašos

## Nuorodos

*
San Diego Comic-Con International

**San Diego Comic-Con International** (arba tiesiog **Comic-Con**) – įvairias meno šakas apimanti mugė, kasmet vykstanti San Diege, Kalifornijoje, JAV. Renginys vyksta keturias dienas (nuo ketvirtadienio iki sekmadienio), trečiadienį vyksta uždara peržiūra, skirta tik profesionalams, eksponentams ir kai kuriems svečiams, užsiregistravusiems visoms keturioms dienoms.

Organizacija „Comic-Con International“ taip pat rengia kitas dvi parodas, „WonderCon“ ir „Alternative Press Expo“ (APE). Abu rengiami San Fransiske. Nuo 1974 m. „Comic-Con“ mugėje teikiami Rašalinės apdovanojimai (*Inkpot Award*) svečiams ir asmenims, kurie domisi populiariųjų menų industrija, bei taip pat „Comic-Con“ direktorių tarybos ir renginio komiteto nariams. Čia taip pat teikiami ir Eisnerio apdovanojimai.

Pradžioje mugėje buvo pristatomi tik mokslinės fantastikos ar fentezi tematikos komiksų knygos, filmai, televizijos programos ir susijusios populiariojo meno šakos. Dabar renginys apima platesnę populiariosios kultūros elementų įvairovę, kaip kad siaubo žanrą, anime, manga, žaislus, kolekcionuojamų kortų žaidimus, kompiuterinius žaidimus, internetinius komiksus ir fentezi romanus. Pasak Forbes, tai didžiausias tokio tipo renginys pasaulyje. 2010 m. San Diego parodų centre, kuriame vyko „Comic-Con“, apsilankė daugiau kaip 130 000 lankytojų. Pagal tai „Comic-Con“ yra ketvirtas didžiausias renginys, susijęs su komiksais, po „Comiket“, „Angoulême International Comics Festival“ ir „Lucca Comics and Games“.

## Istorija
Mugė įkurta 1970 m. pavadinimu „**Golden State Comic Book Convention**“ grupelės asmenų iš San Diego: Shel Dorf, Richard Alf, Ken Krueger ir Mike Towry. Vėliau vadinosi „San Diego Comic Book Convention“.

## Renginiai
Be paviljonų, seminarų ir studijų, kuriose bendraujama su komiksų knygų profesionalais, mugėje rodomi būsimų kino filmų ir serialų anonsai, rengiamos apžvalgos su žymiausiomis komiksų ir kompiuterinių žaidimų kompanijomis. Vakarais vyksta apdovanojimų ceremonijos, kasmetinis maskaradinis kostiumų konkursas ir „Comic-Con“ nepriklausomų filmų festivalis, kuriame rodomi tiek trumpametražiai, tiek pilnametražiai filmai, neturintys platinimo sandėrių.

Taip pat vyksta eklektinių filmų, japonų animacijos programos, žaidimų ir kitokie renginiai.

## Išnašos
Bad Blood (Bastille albumas)

***Bad Blood*** (stilizuojamas kaip **BΔD BLOOD**) – debiutinis studijinis britų alternatyvaus roko grupės Bastille albumas. 2013 m. kovo 4 d. jis buvo išleistas Jungtinėje Karalystėje, o 2013 m. rugsėjo 3 d. JAV. Į albumą įeina singlai „Overjoyed“, „Bad Blood“, „Flaws“, „Pompeii“, „Laura Palmer“ bei „Things We Lost in the Fire“. Albumas įrašytas Londone, jį prodiusavo grupės pagr. vokalistas Dan Smith ir Mark Crew.

Įrašas debiutavo pirmoje Jungtinės Karalystės Albumų topo vietoje ir šalyje tapo platininiu. Jis taip pat sėkmingai atsidūrė JAV Billboard 200 bei ar kelių šalių topuose.

Išplėstas albumo leidimas, pavadinimu „All This Bad Blood“, buvo išleistas 2013 m. lapkričio 25 d., į jį įeina singlas „Of the Night“.

Albumas buvo nominuotas Geriausio Metų Albumo kategorijoje 2014 m. BRIT apdovanojimuose.

## Singlai
* „Overjoyed“ buvo pirmasis singlas iš albumo „Bad Blood“. Kadangi išleidus dainą, ji nebuvo pakankamai reklamuojama, jai nepavyko patekti į Jungtinės Karalystės topą.

* „Bad Blood“ buvo antrasis singlas iš albumo. Jis pakilo iki devyniasdešimtosios Jungtinės Karalystės Singlų topo vietos, tačiau iškrito iš jo jau po pirmosios savaitės.

* „Flaws“ buvo trečiasis singlas iš albumo „Bad Blood“. Jis tapo pirmuoju grupės singlu, patekusiu į Jungtinės Karalystės Top 40. Daina debiutavo dvidešimt pirmoje vietoje, taip pat pasirodė ir Škotijos bei Belgijos topuose.

* „Pompeii“ buvo ketvirtasis singlas iš albumo „Bad Blood“. Jis tapo grupės geriausiai parduodamu ir tuo metu populiariausiu tarptautiniu singlu, debiutavęs antrojoje JK topo vietoje bei tapęs pirmuoju grupės top penketuko hitu. Kūrinys taip pat tapo ir pirmuoju grupės singlu, pasiekusiu pirmąją vietą, pakilęs į Škotijos ir Airijos topų viršūnes.

* „Laura Palmer“ buvo penktasis grupės singlas iš albumo, išleistas 2013 m. birželio 3 d. Dan Smith patvirtino šią naujieną interviu su Digital Spy metu.

* „Things We Lost in the Fire“ buvo šeštasis ir paskutinis singlas iš albumo, išleistas 2013 m. rugpjūčio 2 d. Dainos vaizdo klipas nufilmuotas Vilniuje bei Kėdainiuose.

## Albumo dainos

## Išleidimo istorija

## Šaltiniai
Moptis

**Moptis** () – miestas centriniame Malyje, Bani upės kairiajame krante, šalia jos santakos su Nigeriu (Nigerio vidinėje deltoje), 460 km į šiaurės rytus nuo Bamako. Regiono centras. Miestas išsidėstęs trijose salose, tarpusavyje sujungtose dambomis. Su sausuma Moptį jungia damba į Sevarės miestą. Veikia upių uostas (keltų linijos į Kulikorą ir Gao). Moptis yra svarbiausias šalyje žvejybos ir žuvies perdirbimo bei prekybos centras. Taip pat prekiaujama ryžiais (apylinkėse plyti svarbios žemdirbystės sritys) bei druska (iš Taudenio). Vystomas turizmas.

Moptyje yra 1943 m. pastatyta Sahelio stiliaus Mopčio didžioji mečetė. Moptyje gyvena daugiausia fulbiai ir bozai, yra bambarų, dogonų, songajų, bobų, mosių.

## Istorija

XIX a. Moptis buvo kaimas su 700–800 gyventojų, kurie vertėsi žvejyba, ryžių auginimu. 1893 m. jis tapo Prancūzų Sudano dalimi. 1905–1912 m. prancūzai pastatė dambą, kuria Moptis buvo sujungtas su sausuma. Gyvenvietė pradėjo sparčiai augti, pastatyta mečetė.


File:Mopti Fishing Boats.jpg|Žvejų valtys
File:Mosque Mopti.jpg|Mečetė
File:Mopti7.jpg|Turgus
File:Mopti1.jpg|Saulėlydis prie upės


## Šaltiniai
Maljorkos Son Moix stadionas

**Majorkos Son Moix stadionas** () – futbolo stadionas Maljorkos Palmoje, Balearų salose, Ispanijoje. Nuo 1999 m. namų rungtynes žaidžia RCD Mallorca. Iberostar telpa 23 142 žiūrovai. Tai didžiausias stadionas Balearų salose, yra 3 km į šiaurės vakarus nuo miesto centro, 13 km nuo Maljorkos Palmos oro uosto.

## Istorija

Stadionas buvo pastatytas 1999 m. vasaros universiadai, pastatytas vietoje senojo *Estadio Lluís Sitjar* stadiono.

## Nuorodos

* Stadiono istorija
Carlos Belmonte stadionas

**Carlos Belmonte stadionas** () – įvairių paskirčių stadionas Albasetėje, Ispanijoje. Daugiausia naudojamas futbolo varžyboms. Jame namų rungtynes žaidžia Albacete Balompié. Stadione telpa 17 100 žiūrovų. Pavadintas Albsetės mero Carlos Belmonte González (1921–1998) garbei.

## Istorija

Pastatytas 1960 m. vietoje seno *Campo del Parque* stadiono, atidarytas 1960 m. rugsėjo 9 d. Atidarymo dieną vyko futbolo varžybos prieš Sevilla FC. Tuo metu stadionas talpino 10 000 žiūrovų. Renovuotas 1991 ir 1998 m.

2013 m. spalio 15 d. Ispanijos rinktinė žaidė paskutines FIFA 2014 m. pasaulio futbolo čempionato atrankos rungtynes prieš Gruziją. Šeimininkai nugalėjo varžovus rezultatu 2-0.

## Šaltiniai

* Stadiono istorija
Lyduokių dvaras

**Lyduokių dvaras** – dvaras Lyduokiuose, Ukmergės rajono savivaldybės teritorijoje.

## Istorija
Lyduokių dvaras pirmą kartą paminėtas 1499 m., tuomet dvarą valdė Bagdonas Petkevičius, nuo XVII a. – Dambrauskai, XVIII a. – XIX a. – Morikoniai.

Nuo XVI a. minimas Lyduokių kaimas. 1623 m. pastatyta Šv. arkangelo Mykolo bažnyčia, XVIII a. prie jos veikė parapinė mokykla, XIX a. viduryje – XX a. pirmoje pusėje – parapiniai senelių namai. 1859 m. buvo spirito varykla.

1907 m. Lyduokių dvarą įgijęs Mykolas Stanislovas Kosakovskis turėjo turtingą biblioteką ir giminės archyvą; jų dalis yra išlikusi, ją saugo Lietuvos nacionalinė Martyno Mažvydo biblioteka.

XX a. pradžioje dvare turtingų bajorų vaikai studijavo žemės ūkio mokslus. 1920 m. spalio – lapkričio mėn. miestelio apylinkėse vyko Lietuvos kariuomenės kovos su Lenkijos kariuomenės L. Želigovskio rinktine.

1922 m. Lyduokių dvaro žemės, vykdant žemės reformą, buvo išdalintos naujakuriams, tais pačiais metais buvo atidaryta pradžios mokykla, 1944–1952 m. progimnazija, 1952–1962 m. vidurinė, 1962–1994 m. aštuonmetė, devynmetė, nuo 1994 m. Lyduokių pagrindinė mokykla; joje veikia mokyklos muziejus.

XX a. trečiame – ketvirtame dešimtmetyje Lyduokių dvaro palivarke Felinkoje veikė avių veislininkystės ūkis.


Vaizdas:Lyduokių dvaras, arklidės.JPG|Arklidės
Vaizdas:Lyduokių dvaras, kumetynas.JPG|Kumetynas
Vaizdas:Lyduokių dvaras, parko vartai.JPG|Parko vartai


## Šaltiniai

## Nuorodos
* A. Katinaitė-Navickienė ir P.Katinaitė. Lyduokiai 1499–1999
* Lyduokių (Kurėjų) dvaro sodybos fotofiksacija (Lietuvos dvarų duomenų bazė) 
* Lyduokių (Kurėjų) buv. dvaro sodybos fragmentai (Kultūros vertybių registras)
Dark Horse Comics

**Dark Horse Comics** – JAV leidykla, leidžianti komiksų knygas, grafines noveles ir manga. Įkurta 1986 m. Milvokyje.

„Dark Horse Comics“ yra 4-asis pagal dydį JAV komiksų leidėjas. Leidėjas dalinasi pelną kartu su menininkais ir rašytojais, bei, skirtingai negu pagrindiniai leidėjai, skatina kūrybines teises komiksų pramonėje.

Svarbesni kūriniai: *[[Sin City]]*, *[[Hellboy]]*, *[[Buffy the Vampire Slayer]]*, *[[300 (komiksas)|300]]*, *[[Ninja Gaiden]]* ir *Star Wars* komiksai.

2021 m. gruodžio mėn. Švedijos žaidimų bendrovė „Embracer Group“ inicijavo „Dark Horse Comics“ pagrindinės bendrovės „**Dark Horse Media**“ pirkimą ir 2022 m. kovo mėn. jį užbaigė.

## Istorija
„Dark Horse Comics“ 1986 m. Milvokyje, Oregono valstijoje, įkūrė Mike Richardson su tikslu sukurti idealią atmosferą kūrybingiems rašytojams. Ričardsonas veiklą praėjo 1980 m. Bende (Oregonas) atidarydamas knygų parduotuvę „Pegasus Books“. Už iš mažmeninės prekybos gautas pajamas jis nutarė įsteigti savo leidybos kompaniją. Pirmieji leidiniai buvo „Dark Horse Presents“ ir „Boris the Bear“. Po metų leidykla praplėtė savo leidybos liniją, įtraukdama tokius kūrinius kaip „The American“, „The Mark“, „Trekker“ ir „Black Cross“.

## Prekės ženklai ir studijos
* Comics' Greatest World/Dark Horse Heroes (1993–1996 m.)
* Legend (1994–1998 m.)
* Dark Horse Manga
* Maverick (1999–2002 m.)
* DH Press
* M Press
* Dark Horse Digital
* DH Deluxe

## „Dark Horse Entertainment“
„Dark Horse Entertainment“ yra „Dark Horse“ gamybos studijos šaka, kuri prodiusuoja kino filmus ir televizijos programas, paremtas „Dark Horse Comics“ leidžiamais komiksais. Įkurta 1992 m.

## Šaltiniai
Karavalas

**Karavalas** () – karakalo (*Caracal caracal*) patino ir servalo (*Leptailurus serval*) patelės hibridas. Taip pat dėmėtas kaip servalas, tačiau dėmės yra tamsesniame fone. Veisiami kaip naminiai gyvūnai.

1999 m. Long Ailendo Ocelotų klubo naujienų (*The Long Island Ocelot Club newsletter*) gegužės-birželio numeryje aprašyti 2 metų amžiaus patinėlis karavalas *Rahja*, svėręs apie 18 kg, ir jo sesuo *Tika*.

**Servikalas** () – servalo (*Leptailurus serval*) patino ir karakalo (*Caracal caracal*) patelės hibridas. Servikalų vados netyčia buvo susilaukta Los Andželo zoologijos sode, kur servalas ir karakalė buvo laikomi viename aptvare. Jaunikliai buvo atiduoti gyvūnų prieglaudai. Išlikusios jų dar kačiukų nuotraukos.

2007 m. liepos-rugpjūčio mėn. Katinių apsaugos federacijos naujienraštyje (*The Feline Conservation Federation Newsletter*) aprašyti 1999 ir 2001 m. gimę servikalai (veisėja *Denise Little*). 1999 m. spalio 18 d. gimė patelė *Kiraka* ir patinėlis *Tsavo*, jų tėvai servalas patinas *Matata* ir karakalė *Cinnamon*. 2001 m. birželio 12 d. tiems patiems tėvams gimė dar du servikalai patinėliai – *Aki* ir *Snuggles*.
Kiraka kresnesnio sudėjimo, apvalia karakališka galva, bet su aiškiomis tamsiomis kailio dėmėmis. *Aki* smulkesnis, ilgo lankstaus kūno, siauru servališku snukučiu, jo dėmės šviesesnės. Hibridų kailis rausvai gelsvarudis, su tamsiai rudomis dėmėmis. Vienų dėmės smulkesnės ir šviesesnės, kitų – didesnės ir tamsesnės. Turi gana ryškius ausų plaukų kuokštelius, bet šie trumpesni nei karakalų. Ausų išorinės pusės turi baltas servališkas dėmeles. Pilvas ir kojų vidinės pusės baltos su juodais dryžiais bei dėmėmis. Letenos ir nagai turi karakalų ir servalų požymių mišinį

Šie hibridai gali būti kryžminami su tėvinėmis formomis, jiems siūlomi tokie pavadinimai:
* ser-karavalas () – 75% servalo, 25% karakalo. Servalo patino ir karavalo patelės hibridas.
* kar-servikalas () – 75% karakalo, 25% servalo. Karakalo patino ir servikalo patelės hibridas.
* ser-servikalas () – 75% servalo, 25% karakalo. Servalo patino ir servikalo patelės hibridas.
* kar-karavalas () – 75% karakalo, 25% servalo. Karakalo patino ir karavalo patelės hibridas.
Iš šių hibridų dabar aprašyti tik ser-karavalai. Visi šie hibridai išvaizda turėtų priminti tą tėvinę formą, kurios genų turi daugiausiai.

## Nuorodos
* Karavalo nuotrauka 
* Servical and Caraval
* Serval and caracal hybrids
* Denise Little (2007) Matata and Cinnamon and the little Rukas. In: *The Feline Conservation Federation Newsletter*, July/August 2007.
Hombori Tondis

**Hombori Tondis** – kalnas Malyje, Mopčio regione, šalia Homborio miesto. Aukštis siekia 1 155 metrus – tai aukščiausia viršūnė Malyje.

Hombori Tondis yra svarbi archeologinė vietovė, kurioje esančios olos buvo apgyvendintos daugiau nei prieš 2 000 metų.
Sikasas

**Sikasas** () – miestas pietų Malyje; Sikaso regiono administracinis centras. Tai antras pagal dydį miestas Malyje, turintis 225 753 gyventojus (2009 m. duom.).

## Geografija
Sikasas yra 375 km atstumu į pietryčius nuo Bamako, 100 km į šiaurę nuo Dramblio Kaulo Kranto ir 45 km į vakarus nuo Burkina Faso. Miestas yra sankryža tarp šių pakrantės šalių: Togo, Benino, Ganos ir Dramblio Kaulo Kranto. Sikaso etninę grupę sudaro bambarai, senufai, bobai ir minjankai.

## Istorija
Sikasą XIX a. pradžioje įkūrė Mansa Douala. 

Iki 1867 m. gyvenvietė tebuvo mažas kaimelis, kol Sikaso anūkas, Tieba Traore, tapo Kenedougou karalystės karaliumi ir čia perkėlė sostinę. Vėlesniais metais daugėjo gyventojų.

## Sportas
* AS Douanes (Sikasso) – futbolo klubas;
Milvokis (Oregonas)

**Milvokis** () – miestas JAV, Oregono valstijos šiaurės vakaruose. Portlando priemiestis. Gyventojų 20 tūkst. (2010 m. duomenys).

Miesto apylinkėse buvo išvesta *Bing* trešnių veislė.

## Istorija
Gyvenvietė įkurta 1847 m. ant Vilameto upės krantų ir pavadinta pagal Milvokio miestą, Viskonsino valstijoje. 1850 m. atidarytas pirmasis pašto skyrius. Miestelio teisės suteiktos 1903 m.
Bandiagara

**Bandiagara** () – nedidelis miestas Mopčio regione, Malyje. Pavadinimas pažodžiui reiškia „didelis valgomasis dubuo“ ().

Bandiagara yra 65 km atstumu į pietryčius nuo Mopčio. Pro miestą teka sezoninė upė – Jamė. Populiaciją sudaro tokios etninės grupės kaip dogonai, fulbiai ir bambarai.

## Istorija
Bandiagara 1770 m. įkurta Nangabanu Tembelio, dogonų medžiotojo.

1864 m. Tidianis Talas miestą paskelbė Tukulorų imperijos sostine.